Държавен вестник, бр. 65, 2008 г., стр. 32

С Т Р .  32
Д Ъ Р Ж А В Е Н   В Е С Т Н И К
Б Р О Й  65
17. организира изготвянето на оценки и пре-
оценки на излишните за министерството дви-
жими вещи с оглед тяхната реализация;
18. подпомага министъра при осъществяване
на дейностите по осигуряване на авиационна
безопасност и летателна годност на военните
въздухоплавателни средства, като определя нор-
мите за сертифициране, подготвя издаването на
сертификат за типа и сертификат за оторизира-
не полетите на военните въздухоплавателни сред-
ства и осъществява процеса на регистрация на
военните въздухоплавателни средства.
Раздел VIII
Организация на работата в министерството
Чл. 27. (1) Организацията на работа на ми-
нистерството се осъществява по реда на пра-
вилника.
(2) Структурните звена в министерството
пряко взаимодействат по въпроси от смесена
компетентност, като водещото звено обобщава
окончателното становище.
(3) Министърът издава Инструкция за дело-
водната дейност и документооборота в минис-
терството.
Чл. 28. (1) Държавните служители, лицата,
работещи по трудово правоотношение, и кад-
ровите военнослужещи в министерството из-
пълняват възложените им задачи и отговарят
пред прекия си ръководител за изпълнението
на работата съобразно длъжностните си харак-
теристики.
(2) При постъпване на работа в министер-
ството лицата по ал. 1 подписват декларация,
че няма да разгласяват класифицирана инфор-
мация, представляваща държавна или служеб-
на тайна, станала им известна при изпълнение
на служебните им задължения.
Чл. 29. За образцово изпълнение на служеб-
ните си задължения служителите от министер-
ството могат да бъдат награждавани с отличия
и с парични или предметни награди при усло-
вия и по ред, определени от министъра. Стой-
ността на паричната или предметната награда
не може да надвишава размера на основната
заплата на служителя.
Чл. 30. Служителите, работещи с класифи-
цирана информация и/или владеещи чужди ези-
ци, получават допълнителни месечни възна-
граждения при условия, по ред и в размери, оп-
ределени от министъра в рамките на средства-
та за работна заплата по бюджета за съответна-
та година.
Чл. 31. По конкретни проблеми министърът
със заповед може да създава съвети като кон-
султативни звена. Дейността на съветите се
обслужва от административните звена на ми-
нистерството.
Чл. 32. (1) Непосредственото ръководство на
дирекциите се осъществява от техните дирек-
тори, които носят отговорност за точното и
срочното изпълнение на конкретните задачи при
осъществяване на функциите им.
(2) Директорите на дирекции дават задъл-
жителни указания в рамките на своята компе-
тентност за осигуряване изпълнението на акто-
вете на Министерския съвет, на министъра и на
заместник-министрите.
Чл. 33. (1) Директорът на дирекция:
1. ръководи поверената му дирекция за из-
пълнение на функциите є по правилника;
2. организира работата в съответната дирек-
ция, контролира и отговаря за срочното изпъл-
нение на задачите;
3. докладва на членовете на политическия
кабинет и на главния секретар по въпроси от
тяхната компетентност;
4. участва при покана в работата на полити-
ческия кабинет;
5. осигурява взаимодействието с другите зве-
на на министерството;
6. изготвя ежегодно отчет за дейността на
ръководената от него дирекция и предлага мер-
ки за усъвършенстване на дейността є;
7. предлага назначаване, повишаване, пре-
местване, стимулиране, санкциониране и осво-
бождаване на работещите в съответната дирек-
ция служители;
8. дава предложения за повишаване квали-
фикацията на служителите от дирекцията в
съответствие с функциите є.
(2) Директорът по ал. 1 периодично пред-
ставя на главния секретар информация за из-
пълнението на поставените задачи от съответ-
ната дирекция.
Чл. 34. (1) При възлагане на задачи на пове-
че от една дирекция служителите от министер-
ството пряко взаимодействат помежду си.
(2) При необходимост директорите на ди-
рекции по ал. 1 организират създаването на
работни групи за решаване на възникналите
проблеми.
Чл. 35. (1) Документите, изпратени до ми-
нистерството, се завеждат в канцеларията във
входящ регистър, като се отбелязва датата на
получаването.
(2) При завеждането на документите се из-
вършва проверка за наличието на всички мате-
риали, посочени в тях, и се образува преписка.
Чл. 36. Преписките подлежат на насочване
според адресата или съдържанието им.
Чл. 37. (1) Министърът, заместник-минист-
рите и главният секретар възлагат преписките,
насочени към тях, с резолюция до съответните
ръководители на административни звена. Ре-
золюцията съдържа указания, срок за изработ-
ване, дата и подпис.
(2) Ръководителите на административни
звена възлагат с резолюция изработването на
преписките на един или повече служители, като
конкретизират задачите.
Чл. 38. Изходящите от министерството до-
кументи се съставят в два екземпляра. Вторият
екземпляр съдържа инициалите и подписа на
служителя, който е изготвил документа, и на
ръководителя на съответното административ-
но звено, като се посочва и датата.